open-index/open-wikipedia-markdown huggingface dataset:
Κάτω Ροδινή Αχαΐας

Η **Κάτω Ροδινή** είναι παραθαλάσσιο χωριό του νομού Αχαΐας με μέγιστο υψόμετρο 40 μέτρα. Η Κάτω Ροδινή είναι κτισμένη στα παράλια των δυτικών ορίων του Κορινθιακού Κόλπου, δίπλα στον Ψαθόπυργο και απέχει από την Πάτρα 18 χλμ. Βρίσκεται πολύ κοντά στην Ολυμπία Οδό Ε65 και την παλαιά Εθνική οδό Κορίνθου - Πατρών. Το χωριό διαθέτει όμορφη βοτσαλωτή παραλία με φυσική σκιά.

Κατοικήθηκε από κατοίκους της Χρούτσας, που κατέβηκαν στην περιοχή από τα ορεινά.

## Διοικητική εξέλιξη
Αναγνωρίστηκε ως ανεξάρτητος οικισμός την 19/03/1961 και υπήχθη στην τότε Κοινότητα Ζήριας. Με το Π.Δ. 293 της 26/08/1996 (Φ.Ε.Κ. 203 της 27/08/1996) προσαρτήθηκε ο τότε συνοικισμός της Ροδινής, όπως αναφέρεται, της τότε Κοινότητας Ζήριας στην πρώην Κοινότητα Ψαθόπυργου. Την περίοδο 1997-2010, βάσει του «Σχεδίου Καποδίστριας», ανήκε στον πρώην Δήμο Ρίου ως τμήμα του πρώην δημοτικού διαμερίσματος Ρίου. Με την εφαρμογή του προγράμματος «Καλλικράτης», μαζί με τον Ψαθόπυργο, εντάχθηκε στη Τοπική Κοινότητα Ψαθόπυργου η οποία ανήκει στη Δημοτική Ενότητα Ρίου του Δήμου Πατρέων.

## Δημογραφική εξέλιξη
Η δημογραφική εξέλιξη του οικισμού στον 21ο αιώνα είναι η εξής:

## Παραπομπές και υποσημειώσεις


## Πηγές
* Αποτελέσματα της Απογραφής Πληθυσμού-Κατοικιών 2011 που αφορούν στο Μόνιμο Πληθυσμό της Χώρας, *Εφημερίδα της Κυβερνήσεως της Ελληνικής Δημοκρατίας*, τχ. 2ο, φ. 3465 (28 Δεκεμβρίου 2012).
* Ε.Σ.Υ.Ε. - Μόνιμος Πληθυσμός της Ελλάδος. Απογραφή 2001, Αθήνα 2004. ISBN 960-86704-8-9.
* *Εγκυκλοπαίδεια Νέα Δομή*, τομ. 16, εκδ. Τεγόπουλος - Μανιατέας, Αθήνα 1996.

## Βιβλιογραφία
* 
* Κώστας Ν. Τριανταφύλλου, *Ιστορικόν Λεξικόν των Πατρών*, Τόμος Β΄, Τυπογραφείο Πέτρου Χρ. Κούλη, Πάτρα 1995, Τρίτη Έκδοση, λήμμα Ροδινή, λήμμα Χρούτσα.

## Εξωτερικοί σύνδεσμοι
* Ε.Ε.Τ.Α.Α. - Διοικητικές μεταβολές Κάτω Ροδινής Αχαΐας. eetaa.gr. Ανακτήθηκε: 16/12/2017.
* Ε.Ε.Τ.Α.Α. - Διοικητικές μεταβολές Κοινότητας Ψαθόπυργου Αχαΐας. eetaa.gr. Ανακτήθηκε: 16/12/2017.
* Ε.Ε.Τ.Α.Α. - Διοικητικές μεταβολές Κοινότητας Ζήριας Αχαΐας. eetaa.gr. Ανακτήθηκε: 15/12/2017.
* Η Αιγιάλεια διεκδικεί Παναγοπούλα-Ροδινή. aigialeianews.gr. 22 Ιουνίου 2016. Ανακτήθηκε: 05/07/2018.
* Η Κάτω Ροδινή στο χάρτη. openstreetmap.org. Ανακτήθηκε: 05/07/2018.
* Η Κάτω Ροδινή στο χάρτη. topoguide.gr. Ανακτήθηκε: 05/07/2018.
* Η Πάτρα μπήκε 8χλμ μέσα στην Αιγιάλεια. pelop.gr. 08/04/2018. Ανακτήθηκε: 05/07/2018.

Κατηγορία:Χωριά της περιφερειακής ενότητας Αχαΐας
Κατηγορία:Δήμος Ρίου
Κατηγορία:Δήμος Πατρέων
Κατηγορία:Παραλίες της Αχαΐας
Διοργανώσεις Ε.Π.Σ. Ανατολικής Αττικής 2017–18

Για την **περίοδο 2017–18**, η Ένωση Ποδοσφαιρικών Σωματείων Ανατολικής Αττικής είναι η διοργανώτρια αρχή, υπεύθυνη για τη διεξαγωγή των καθιερωμένων ποδοσφαιρικών διοργανώσεων, του πρωταθλήματος και του κυπέλλου, στην πρώην νομαρχία Ανατολικής Αττικής.

Η πρωταθλήτρια της ΕΠΣ Ανατολικής Αττικής έχει τη δυνατότητα να κερδίσει την άνοδο στη Γ΄ Εθνική ερασιτεχνική κατηγορία.

Ο θεσμός του κυπέλλου, αποτελεί ταυτόχρονα την πρώτη φάση του Κυπέλλου Ερασιτεχνών της ΕΠΟ. Η ομάδα που ανακηρύσσεται κυπελλούχος ΕΠΣ Ανατολικής Αττικής, αποκτά το δικαίωμα συμμετοχής στο Κύπελλο Ερασιτεχνών.

## Πρωτάθλημα

Για την περίοδο 2017–18, η δομή του πρωταθλήματος της Ε.Π.Σ. Ανατολικής Αττικής είναι η εξής:

* Α΄ Κατηγορία (1 όμιλος)
* Β΄ Κατηγορία (1 όμιλος)
* Γ΄ Κατηγορία (1 όμιλος)

Επανεμφανίστηκε στη Γ΄ Κατηγορία ο ΑΠΟ Νικηφόρος και στην ίδια κατηγορία επέλεξε να δηλώσει συμμετοχή και ο Ολυμπιακός Λαυρίου, δευτεραθλητής της προηγούμενης περιόδου στην Α ΕΠΣΑΝΑ. Η Δόξα Ποντίων δε δήλωσε συμμετοχή.

### Α´ Κατηγορία
Η πρώτη κατηγορία του πρωταθλήματος Ε.Π.Σ.Ανατολικής Αττικής 2017-2018 αποτελείται από 16 συλλόγους. Η πρωταθλήτρια ομάδα θα προβιβαστεί στην Γ´ Εθνική ενώ οι δύο ομάδες που θα συγκεντρώσουν τους λιγότερους βαθμούς θα υποβιβαστούν στη Β´ κατηγορία Ε.Π.Σ.ΑΝ.Α.

Πρωταθλητής για την περίοδο 2017-18 ανακηρύχθηκε ο **Παλληνιακός**.



Πηγή: ΕΠΣΑΝΑ

### Β´ Κατηγορία
Η δεύτερη κατηγορία είναι αντίστοιχα και η δεύτερη σε κατάταξη. Αποτελείται και αυτή από 16 συλλόγους.

Πηγή: ΕΠΣΑΝΑ

### Γ΄ Κατηγορία

Πηγή: ΕΠΣΑΝΑ

## Κύπελλο

Στο θεσμό του κυπέλλου συμμετέχουν τα σωματεία της Ε.Π.Σ. Ανατολικής Αττικής.

### Τελικός

## Παραπομπές


## Εξωτερικοί σύνδεσμοι

* 

Κατηγορία:Ε.Π.Σ. Ανατολικής Αττικής
Κατηγορία:Εγχώρια ποδοσφαιρικά πρωταθλήματα 2017–2018
Κατηγορία:Εγχώρια ποδοσφαιρικά κύπελλα 2017-2018
Γεώργιος Λουδοβίκος του Σλέσβιχ-Χόλσταϊν-Γκόττορπ

Ο **Γεώργιος Λουδοβίκος**, δανικά Georg Ludvig (16 Μαρτίου 1719 - 7 Σεπτεμβρίου 1763) από τον Οίκο του Σλέσβιχ-Χόλσταϊν-Γκόττορπ ήταν αντιστράτηγος της Πρωσίας και στρατάρχης της Ρωσίας.

## Βιογραφία
Ήταν ο τρίτος γιος του Χριστιανού Αυγούστου, πρίγκιπα του Οϊτίν και της Αλβερτίνης Φρειδερίκης, κόρης του Φρειδερίκου Ζ΄, μαργράβου του Μπάντεν-Ντούρλαχ.

Εισήλθε στον στρατό της Πρωσίας το 1741 και διορίστηκε το 1744 υποστράτηγος. Στον Επταετή Πόλεμο υπηρέτησε υπό τον στρατάρχη Γιόχαν φον Λέβαλντ και προήχθη σε αντιστράτηγο. Το 1760 πολέμησε στη μάχη του Τόργκαου, έπειτα από την οποία απολύθηκε από τον Φρειδερίκο Β΄ της Πρωσίας, διότι δεν ήταν αρκετά γρήγορος. Μετά υπηρέτησε στον στρατό του Πέτρου Γ΄, αυτοκράτορα της Ρωσίας, του οποίου ο πατέρας ήταν εξάδελφός του και έγινε στρατάρχης τον Φεβρουάριο του 1762. 

Τον Ιούνιο του 1762 η Αικατερίνη εξεγέρθηκε εναντίον του συζύγου της Πέτρου Γ΄ και κατέλαβε την εξουσία. Ο Γεώργιος Λουδοβίκος έχασε τη θέση του, αν και η Αικατερίνη ήταν ανιψιά του και επέστρεψε στο Κίελο, όπου απεβίωσε το επόμενο έτος σε ηλικία 44 ετών. Ένα μήνα πριν είχε αποβιώσει η σύζυγός του Σοφία Καρλόττα.

## Οικογένεια
Νυμφεύτηκε το 1750 τη Σοφία Καρλόττα, κόρη του Φρειδερίκου Γουλιέλμου Β΄, δούκα του Σλέσβιχ-Χόλσταϊν-Σόντερμπουργκ-Μπεκ και είχε τέκνα:
* Γουλιέλμος 1753-1772
* Πέτρος Α΄ 1755-1829, μέγας δούκας του Όλντενμπουργκ.
** Αύγουστος του Όλντενμπουργκ.
*** Αμαλία της Ελλάδας, παντρεύτηκε τον Όθωνα της Ελλάδας.

## Πρόγονοι

## Παραπομπές


Κατηγορία:Οίκος του Σλέσβιχ-Χόλσταϊν-Γκόττορπ
Πέτρος Α΄ του Όλντενμπουργκ

Ο **Πέτρος Α΄** (γερμ. *Peter Ι.*, 17 Ιανουαρίου 1755 - 21 Μαΐου 1829) από τον Οίκο του Σλέσβιχ-Χόλσταϊν-Γκόττορπ ήταν μέγας δούκας του Ολδεμβούργου (1823-1829) και επίσκοπος της Λυβέκης (1785-1803).

## Βιογραφία
Ο *Πέτρος Φρειδερίκος Λουδοβίκος* γεννήθηκε στο Ρίζενμπουργκ (σημερινό *Πραμπούτι* της Πολωνίας)· Ήταν ο δευτερότοκος γιος του Γεωργίου Λουδοβίκου του Χόλσταϊν-Γκόττορπ και της Σοφίας Καρλόττας, κόρης του Φρειδερίκου Γουλιέλμου Β΄ του Σλέσβιχ-Χόλσταϊν-Σόντερμπουργκ-Μπεκ.

Το 1772 απεβίωσε ο μεγαλύτερος αδελφός του Γουλιέλμος σε ηλικία 19 ετών. Το 1785 ανέλαβε τη διακυβέρνηση του δουκάτου του Ολδεμβούργου λόγω της ανικανότητας του εξαδέλφου του Πέτρου Φρειδερίκου Γουλιέλμου.

Το 1785 έγινε ο Λουθηρανός επίσκοπος της Λυβέκης. Ήταν ο τελευταίος, μια και το 1803 η επισκοπή εκκοσμικεύτηκε σε πριγκιπάτο και ενσωματώθηκε στο Ολδεμβούργο. Το 1823 απεβίωσε ο εξάδελφός του Πέτρος-Φρειδερίκος άγαμος και τον διαδέχθηκε ως δούκας του Ολδεμβούργου. Το 1815 το δουκάτο αναβαθμίστηκε σε μεγάλο δουκάτο.

Απεβίωσε το 1829 στο Βίζμπαντεν σε ηλικία 74 ετών και τάφηκε στο δουκικό μαυσωλείο στο κοιμητήριο της Αγίας Γερτρούδης (Gertrudenfriedhof) στο Ολδεμβούργο. Το μαυσωλείο είχε ανεγερθεί με πρωτοβουλία του ίδιου του Πέτρου Α΄, όταν το 1785 η Φρειδερίκη απεβίωσε πρόωρα σε ηλικία μόλις 20 ετών λίγο μετά τον τοκετό του (νεκρού) τρίτου τέκνου της, από επιπλοκές του τοκετού ή κατ' άλλες πηγές περίπου ένα μήνα μετά τον τοκετό από καρκίνο του μαστού. Ο θάνατός της στοίχισε πολύ στον Πέτρο, ο οποίος φρόντισε να ανεγερθεί προς τιμήν της το μαυσωλείο, του οποίου την ανέγερση σε κλασικιστικό ρυθμό, αλλά και τις διακοσμητικές λεπτομέρειες επέβλεπε προσωπικά και όπου μετά την αποπεράτωσή του μεταφέρθηκαν το 1790 τα λείψανά της. Ο Πέτρος Α΄ δεν ξαναπαντρεύτηκε.

## Οικογένεια
Νυμφεύτηκε το 1781 τη Φρειδερίκη, κόρη του Φρειδερίκου Β΄ Ευγενίου της Βυρτεμβέργης, και είχε τέκνα:
* Αύγουστος (1783 - 1853), Μέγας Δούκας του Όλντενμπουργκ. Η κόρη του:
** Αμαλία (1818 - 1875), παντρεύτηκε τον Όθωνα της Ελλάδας.
* Γεώργιος (1784 - 1812), Δούκας του Όλντενμπουργκ.

Η Φρειδερίκη απεβίωσε το 1785 στη Βιέννη, σε ηλικία 20 ετών.

## Πρόγονοι

## Παραπομπές


Κατηγορία:Δούκες του Όλντενμπουργκ
Πέτρος του Όλντενμπουργκ

Με το όνομα αυτό υπάρχουν τα εξής πρόσωπα:

* Πέτρος Α΄ του Όλντενμπουργκ
* Πέτρος Β΄ του Όλντενμπουργκ
* Πέτρος Γεώργιεβιτς του Όλντενμπουργκ
* Πέτρος Αλεξάντροβιτς του Όλντενμπουργκ
Μπερτράν Γκασό

Ο **Μπερτράν Γκασό** (γεν. στο Λουξεμβούργο στις 23 Δεκεμβρίου του 1962) είναι τέως Βελγος και νυν Γάλλος παλαίμαχος οδηγός αγώνων. Από το 1989 μέχρι το 1992 και από το 1994 μέχρι το 1995 αγωνίστηκε στη Φόρμουλα 1. Έλαβε μέρος συνολικά σε 84 Γκραν Πρι από τα οποία εκκίνησε μόνο στα 47. Συνολικά σκόραρε 5 βαθμούς όλο κι όλο και σημείωσε 1 ταχύτερο γύρο. Το 1ο απ' τα 84 Γκραν Πρι στα οποία έλαβε μέρος ο Γκασό ήταν το Βραζιλιάνικο Γκραν Πρι του 1989 και το τελευταίο το Αυστραλιανό Γκραν Πρι του 1995.

## Επίθεση του Γκασό σε οδηγό ταξί στο [[Λονδίνο]] το 1991
Το βράδυ της 3ης Ιουλίου του 1991, ο Γκασό επιτέθηκε σε έναν οδηγό ταξί στο Λονδίνο ρίχνοντάς του σπρέι πιπεριού στο πρόσωπο. Ο οδηγός τού έκανε μήνυση, η Βρετανική Αστυνομία τον συνέλαβε, μετά από 20 μέρες έγινε το δικαστήριο το οποίο αποφάσισε να φυλακιστεί για 15 μέρες. Έτσι δεν πήρε μέρος στο Βελγικό Γκραν Πρι και αυτό είχε ως αποτέλεσμα να μείνει κενή η θέση στο 1 από τα 2 μονοθέσια της τότε πρωτοεμφανιζόμενης στο σπορ ομάδας **Jordan Grand Prix**. Ο μάνατζερ του Γερμανού Μίχαελ Σουμάχερ, Βίλι Βέμπερ, συναντήθηκε με τον ιδιοκτήτη της ομάδας Έντι Τζόρνταν περίπου 10 μέρες πριν από τον αγώνα και αφού συζήτησε μαζί του τον έπεισε τελικά να επιτρέψει στο νεαρό οδηγό να τρέξει δίπλα στον Ιταλό Αντρέα ντε Τσέζαρις.

## Παραπομπές


Κατηγορία:Βέλγοι οδηγοί της Φόρμουλα 1
Κατηγορία:Γάλλοι οδηγοί της Φόρμουλα 1
Άγιος Κωνσταντίνος Κρήνης Αχαΐας

Ο **Άγιος Κωνσταντίνος Κρήνης** είναι χωριό του νομού Αχαΐας, στην ευρύτερη περιοχή των Πατρών. Με την εφαρμογή του προγράμματος «Καλλικράτης», μαζί με την Κρήνη και τη Μονή Ομπλού, εντάχθηκε στη Τοπική Κοινότητα Κρήνης όπου ανήκει στη Δημοτική Ενότητα Μεσσάτιδος του Δήμου Πατρέων. Ο πληθυσμός του οικισμού σύμφωνα με την εθνική απογραφή του 2011 ανέρχεται σε 453 κάτοικους. Παλαιότερα ονομαζόταν **Μονοδέντρι** (επισήμως: **Μονοδένδριον**).
## Πληθυσμός

## Γεωγραφία - Τοποθεσία
Ο Άγιος Κωσταντίνος είναι κτισμένος σε μία ημιπεδινή τοποθεσία σε υψόμετρο περίπου 150 μέτρων, ευρισκόμενος στο βόρειο τμήμα των υπωρειών του Ομπλού (κατ' επέκταση στα ρίζα του ορεινού όγκου του Παναχαϊκού), πολύ κοντά στα χωριά Κρήνη, Κεφαλόβρυσο και Σαραβάλι, καθώς και σε κοντινή απόσταση από την ιστορική οινοποιία Αχαΐα Κλάους. Το χωριό διασχίζει η επαρχιακή οδός Σαραβαλίου - Μονής Ομπλού, ενώ απέχει 9 χλμ. από την Πάτρα.

## Ιστορικά στοιχεία
### Αρχαία ευρήματα
thumb|250px|Ο Ι.Ν. Αγίου Κωνσταντίνου και Ελένης.
Στην περιοχή του νεκροταφείου, από το 1990, έχουν βρεθεί δύο μυκηναϊκοί τάφοι, ο ένας συλημένος, με λίγα ευρήματα, κυρίως κεραμικά και όστρακα.

### Ναός Αγίου Κωνσταντίνου και Ελένης
Σημαντικό αξιοθέατο είναι ο ναός του Αγίου Κωνσταντίνου και Ελένης, ευρισκόμενος σε μία φυσικά όμορφη τοποθεσία, δίπλα σε πευκοδάσος, με θέα προς την Πάτρα και κάποια περίχωρα της καθώς και τον Πατραϊκό κόλπο. Ο ναός έχει απομείνει από παλαιό μοναστήρι που κτίστηκε εκεί τον 12ο αιώνα. Το μοναστήρι αυτό ενώθηκε, το 1626, με τη Μονή Ομπλού λόγω έλλειψης νερού καθώς και άλλων σοβαρών προβλημάτων που αντιμετώπιζε· αργότερα ανεξαρτητοποιήθηκε μέχρι το 1896, οπότε και καταργήθηκε. Στον χώρο σώζονται επίσης και κάποια ερείπια της άλλοτε μονής. Σύμφωνα με τον καθηγητή νευρολογίας Δημήτρη Βασιλόπουλο, μετά από εκτενή έρευνα που έκανε για τη συγγραφή βιβλίου για τον Κωνσταντίνο Παλαιολόγο, στον Άγιο Κωνσταντίνο έγιναν οι γάμοι του τότε μέλλοντα αυτοκράτορα και της πρώτης του γυναίκας Θεοδώρας. Το 2012 διεξήχθησαν μάλιστα προς τιμήν του γεγονότος τα “Παλαιολόγεια 2012” από τον “Σύλλογο ανάδειξης πολιτιστικής κληρονομιάς Κρήνης Πατρών, ο Άγιος Αθανάσιος”..

## Παραπομπές και υποσημειώσεις


## Πηγές
* Αποτελέσματα της Απογραφής Πληθυσμού-Κατοικιών 2011 που αφορούν στο Μόνιμο Πληθυσμό της Χώρας, *Εφημερίδα της Κυβερνήσεως της Ελληνικής Δημοκρατίας*, τχ. 2ο, φ. 3465 (28 Δεκεμβρίου 2012).
* *Εγκυκλοπαίδεια Νέα Δομή*, τομ. 1ος, Τεγόπουλος - Μανιατέας, Αθήνα 1996.
* Δημήτριος Βασιλόπουλος, *Κωνσταντίνος, ευχών του Θεού πιστός βασιλεύς και αυτοκράτωρ Ρωμαίων, Παλαιολόγος*, εκδόσεις Ευρασία, 2011.
* Εγκυκλοπαίδεια Πάπυρος Λαρούς Μπριτάνικα, 2006 (ΠΛΜ)  
* Εγκυκλοπαίδεια Δομή, 2002-4

## Βιβλιογραφία
* 

## Εξωτερικοί σύνδεσμοι
* Ε.Ε.Τ.Α.Α. - Διοικητικές μεταβολές Αγίου Κωνσταντίνου Κρήνης Αχαΐας. eetaa.gr. Ανακτήθηκε: 11/12/2017.
* Ε.Ε.Τ.Α.Α. - Διοικητικές μεταβολές Κοινότητας Κρήνης Αχαΐας. eetaa.gr. Ανακτήθηκε: 11/12/2017.

Κατηγορία:Χωριά της περιφερειακής ενότητας Αχαΐας
Κατηγορία:Δήμος Μεσσάτιδος
Κατηγορία:Δήμος Πατρέων
Φρειδερίκος Δ΄ του Χόλσταϊν-Γκόττορπ

Ο **Φρειδερίκος Δ΄**, δανικά Frederik IV (18 Οκτωβρίου 1671 - 19 Ιουλίου 1702) από τον Οίκο του Σλέσβιχ-Χόλσταϊν-Γκόττορπ ήταν δούκας του Χόλσταϊν-Γκόττορπ (1695-1902).

## Βιογραφία
Ήταν ο πρωτότοκος γιος του Χριστιανού-Αλβέρτου δούκα του Σ.Χ.Γκόττορπ και της Φρειδερίκης-Αμαλίας των Όλντενμπουργκ, κόρης του Φρειδερίκου Γ΄ της Δανίας.

Γεννήθηκε στο κάστρο Γκόττορπ. Στο έργο *Πέτρος ο Μέγας: η ζωή και η εποχή του* ο συγγραφέας Ρόμπερτ Μάση αναφέρει ότι ο Φρειδερίκος Δ΄ έφτασε στη Στοκχόλμη για να νυμφευτεί την εξαδέλφη του Εδβίγη-Σοφία. Γνωρίστηκε με τον 17ετή αδελφό της Κάρολο ΙΒ΄. H επίσκεψη του περιπετειώδους Φρειδερίκου Δ΄ έκανε εντύπωση στη Σουηδική κοινωνία: ο Φρειδερίκος Δ΄ και ο Κάρολος ΙΒ΄ οργάνωναν έντονες διασκεδάσεις, έπιναν και έκαναν εξωφρενικές φάρσες. Η ζωή του βασιλιά έγινε αμελής και υπεύθυνος ήταν ο Φρειδερίκος Δ΄ και η κακή επιρροή του. Όταν ο Κάρολος ΙΒ΄ συνειδητοποίησε την υπερβολή το 1699, σταμάτησε τις επαφές μαζί του. Ωστόσο τον βοήθησε αργότερα στρατιωτικά να υπερασπίσει το δουκάτο του από τη Δανία. 

Ο Φρειδερίκος Δ΄ έλαβε μέρος στον Μεγάλο Βόρειο Πόλεμο (1700-21), αλλά στη μάχη του Κλισζόβ στην Πολωνία, από μία εκπυρσοκρότηση πυροβόλου, σκοτώθηκε.

## Οικογένεια
Νυμφεύτηκε το 1698 τη Εδβίγη-Σοφία των Βίττελσμπαχ, κόρη του Καρόλου ΙΑ΄ της Σουηδίας και είχε τέκνα:
* Κάρολος-Φρειδερίκος 1700-1739, δούκας του Χόλσταϊν-Γκόττορπ. Γιος του ήταν ο:
** Πέτρος Γ΄ 1728-1762, αυτοκράτορας της Ρωσίας και δούκας του Χόλσταϊν-Γκόττορπ. Νυμφεύτηκε την Αικατερίνη Β΄ τη *Μεγάλη*.

## Πρόγονοι


## Αναφορές


 
Κατηγορία:Δούκες του Σλέσβιχ
Κατηγορία:Δούκες του Χόλσταϊν
Τάιρα της Δανίας

Η **Τάιρα της Δανίας** (*Tyri Haraldsdatter*, 10ος αιώνας) ήταν Δανή πριγκίπισσα από τον Οίκο των Κνύτλινγκα, κόρη του Χάραλντ Α΄ της Δανίας και της Γκύριντ της Σουηδίας, αδελφή του Σβεν Α΄ της Δανίας. Η Τάιρα έγινε σύζυγος του Νορβηγού βασιλιά Όλαφ Τρίγκβασον και του Στίρμπζορν του ισχυρού εστεμμένου πρίγκιπα της Σουηδίας. Παντρεύτηκε στον πρώτο της γάμο τον Σουηδό πρίγκιπα Στίρμπζορν τον ισχυρό γιο του Σουηδού βασιλιά Όλαφ Μπζόρνσον, ο πρώτος της σύζυγος ωστόσο έπεσε κοντά στην Ουψάλα (περί το 985) σε μάχη εναντίον του θείου του Ερρίκου του Νικηφόρου για τη διεκδίκηση του θρόνου της Σουηδίας. 

Σύμφωνα με τον Σνόρρι Στούρλουσον αρραβωνιάστηκε στη συνέχεια παρά τη θέληση της τον Βολέσλαο Α΄ της Πολωνίας, τον αρραβώνα επέβαλε ο αδελφός της Σβεν ο Διχαλογένης σαν τμήμα της συμφωνίας για συμμαχία ανάμεσα στη Δανία και την Πολωνία. Σύμφωνα με την ίδια συμφωνία ο ίδιος ο Σβεν παντρεύτηκε την αδελφή του Πολωνού βασιλιά Γκούνχιλντ του Βεντέν. Ο Βολέσλαος ύστερα από απεργία πείνας της Θύρας την έστειλε πίσω στον αδελφό της στη Δανία.
Η Τάιρα δραπέτευσε στη συνέχεια στη Νορβηγία προκειμένου να παντρευτεί σε δεύτερο γάμο της τον βασιλιά της Νορβηγίας Όλαφ Τρίγκβασον παρά τη θέληση του αδελφού της που βρισκόταν σε εχθρότητα μαζί του, ο Σβεν ο Διχαλογένης αρνήθηκε να της δώσει την προίκα της. Ο Όλαφ στη συνέχεια αναζήτησε συμμάχους για την αναμέτρηση με τον Σβεν αλλά στην τελική μάχη του Σβόλντερ (περί το 1000) ο Όλαφ Τρίγκβασον έπεσε από τον Σβεν τον Διχαλογένη και τους συμμάχους του. Η Τάιρα όταν έμαθε τα νέα για τον θάνατο του αγαπημένου της συζύγου πραγματοποίησε νέα απεργία πείνας που την οδήγησε στον θάνατο. 

## Παραπομπές
 		


## Πηγές

*Alf Henrikson: Dansk historia (Danish history) (1989) (in Swedish)
*Sven Rosborn: När hände vad i Nordens historia (When did what happen in the history of the Nordic countries) (1997) (in Swedish)
*Åke Ohlmarks: FornNordiskt Lexikon (Ancient Nordic dictionary) (1994) (in Swedish)

## Εξωτερικοί σύνδεσμοι

*Βασίλισσα Τάιρα

Κατηγορία:Βασίλισσες της Νορβηγίας
Κατηγορία:Οίκος των Κνύτλινγκα
Κατηγορία:Σουηδέζες πριγκίπισσες
Νικόλαος Κωνσταντίνοβιτς της Ρωσίας

Ο **Νικόλαος Κωνσταντίνοβιτς**, ρωσικά Николай Константинович (14 Φεβρουαρίου 1850 - 26 Ιανουαρίου 1918) από τον Οίκο του Σλέσβιχ-Χόλσταϊν-Γκόττορπ ήταν μέγας δούκας της Ρωσίας.

## Βιογραφία
Ήταν ο πρωτότοκος γιος του Κωνσταντίνου Νικολάγιεβιτς μεγάλου δούκα της Ρωσίας και της Αλεξάνδρας των Βέττιν, κόρης του Ιωσήφ δούκα της Σαξονίας-Αλτεμβούργου. 

Γεννήθηκε στην Αγ. Πετρούπολη και είχε πολύ προνομιούχο παιδική ζωή με νταντάδες και υπηρέτριες. Όταν μεγάλωσε έγινε χαρισματικός στρατιωτικός και γυναικάς. Είχε μία σχέση με τη διαβόητη Αμερικανίδα Φάννυ Λίαρ και αυτό τον έκανε να κλέψει τρία διαμάντια αξίας από μία εικόνα της μητέρας του. Δήλωσε παρνοϊκός και εκδιώχθηκε σε ένα μακρινό σημείο της Αυτοκρατορίας για να μην ξαναεπιστρέψει σπίτι του.

Έζησε υπό επιτήρηση για πολλά έτη στην Τασκένδη της ΝΑ Ρωσίας (νυν Ουζμπεκιστάν). Εκεί έκανε μεγάλες συνεισφορές στην πόλη, χρησιμοποιώντας την προσωπική του περιουσία. Το 1890 έκτισε το δικό του ανάκτορο για να στεγάσει τη μεγάλη και πολλής αξίας συλλογή του έργων Τέχνης· τώρα αποτελεί το κρατικό Μουσείο Τεχνών του Ουζμπεκιστάν. Στην Τασκένδη ήταν διάσημος ως ικανός μηχανικός σε αρδευτικά έργα: έφτιαξε δύο μεγάλα κανάλια, το Μπουκάρ-αρύκ (που δεν ήταν σωστά ευθυγραμμισμένο οριζόντια και σύντομα στέγνωσε) και το πολύ πιο επιτυχημένο Κιβά-αρύκ, που αργότερα επεκτάθηκε και ονομάστηκε κανάλι του αυτοκράτορα Νικολάου Α΄. Αρδεύει 12.000 ντεσυατίνες (134 τετρ. χλμ.) στη στέπα Μιρζαχόλ (Πεινασμένη), μεταξύ Ντιζάκ και  Τασκένδης, περιοχής που μετέπειτα αποικίστηκε από Σλάβους αγρότες. 

Ασθένησε από πνευμονία και ασθένησε το 1918 σε ηλικία 68 ετών. Τάφηκε στον καθεδρικό του Αγ. Γεωργίου, ναό που κατεδάφισε το Σοβιετικό καθεστώς.

## Οικογένεια
Νυμφεύτηκε τη Νατζέντα Αλεξάντροβνα φον Ντρέυερ, κόρη του Αλεξάνδρου Γκουσταύοβιτς φον Ντρέυερ, αρχηγού της αστυνομίας του Όρενμπουρκ και είχε τέκνα:
* Αρτέμι(ος) 1883-1919, πρίγκιπας Ρομανόφσκυ-Ισκαντέρ. Σκοτώθηκε στον Ρωσικό Εμφύλιο Πόλεμο (1917-22).
* Αλέξανδρος 1887-1957, πρίγκιπας Ρομανόφσκυ-Ισκαντέρ. Νυμφεύτηκε πρώτα την Όλγα Ιωσήφοβνα Ρογκόβσκα(για) και έπειτα την Ναταλύα Κανύκοβα. Από τον πρώτο του γάμο είχε τέκνα:
** Κύριλλος 1914-1992, πρίγκιπας Ρομανόφκυ-Ισκαντέρ. Έλαβε το επώνυμο του πατριού του Νικολάου Αντρόσοβ.
** Ναταλία 1917-1999, έλαβε το όνομα του πατριού της Νικολάου Αντρόσοβ.

Από μία μη νόμιμη σχέση του με την Αλεξάνδρα Αμπάσα είχε δύο φυσικά τέκνα:
* (νόθα) Νικόλαος 1875-1913· Όλγα 1877-1910, παντρεύτηκε τον Λουδοβίκο-Αδόλφο κόμη φον Μπούργκουντ, αξιωματικό του Γερμανικού Ναυτικού.

Από σχέσεις του με αγνώστου ονόματος ερωμένες είχε φυσικά τέκνα:
* (νόθα) Στανισλάβ απεβ. 1919· Νικόλας απεβ. 1922· Νταρία απεβ. 1936· Τατιάνα.

## Πρόγονοι


## Αναφορές σε Πηγές


## Εξωτερικού Σύνδεσμοι
* Nikolai's Palace in Tashkent

Κατηγορία:Μεγάλοι Δούκες της Ρωσίας
Κατηγορία:Οίκος του Σλέσβιχ-Χόλσταϊν-Γκόττορπ
Μέσοι Απόστολοι Κιλκίς

Οι **Μέσοι Απόστολοι** είναι χωριό του Κιλκίς στην Κεντρική Μακεδονία με υψόμετρο 110 μέτρων.

## Γεωγραφικά - ιστορία στοιχεία
Οι Μέσοι Απόστολοι βρίσκονται 14 χλμ. νοτιοδυτικά της πόλης του Κιλκίς και 50 χλμ. βορειοδυτικά της Θεσσαλονίκης. Αξιοθέατο του χωριού είναι η εκκλησία της Kοίμησης της Θεοτόκου. Πρόκειται για τρίκλιτο μεταβυζαντινό ναό βασιλικής αρχιτεκτονικής με ξύλινη στέγη που κτίστηκε στα μέσα του 19ου αιώνα και έχει αυτοτελές καμπαναριό του 1894. Eσωτερικά είναι διακοσμημένος με ξύλινο τέμπλο και εικόνες του 19ου αιώνα. Από το 1987 χαρακτηριστεί έχει ως μνημείο που έχει ανάγκη από ειδική κρατική προστασία. Ως οικισμός αναγνωρίστηκε επίσημα το 1940 και προσαρτήθηκε στην τότε κοινότητα Μαυρονερίου. Σύμφωνα με το πρόγραμμα Καλλικράτης, μαζί με το Μαυρονέρι και τους Άνω Αποστόλους αποτελούν την τοπική κοινότητα Μαυρονερίου που ανήκει στη δημοτική ενότητα Πικρολίμνης του δήμου Κιλκίς και σύμφωνα με την απογραφή 2011 έχει πληθυσμό 113  κατοίκους.

## Φωτοθήκη


Αρχείο:Mesoi Apostoloi.png|Άποψη του χωριού από έναν κοντινό λόφο
Αρχείο:Mesoi Apostoloi Politistikos.png|Το καφενείο του χωριού που στεγάζει τον Πολιτιστικό Σύλλογο



## Παραπομπές


Κατηγορία:Δήμος Κιλκίς
Κατηγορία:Χωριά της περιφερειακής ενότητας Κιλκίς
Μερόπη Οιχαλίας Μεσσηνίας

Η **Μερόπη** είναι οικισμός στην βόρεια Μεσσηνία και τον Δήμο Οιχαλίας. 
μικρογραφία|Μανιάτικο τοπίο.

## Ονομασία
Η ονομασία της οφείλεται πιθανώς στην βασίλισσα Μερόπη, σύζυγο του βασιλιά της Μεσσηνίας Κρεσφόντη, η οποία, στις αρχαίες γραπτές πηγές, αναφέρεται ως κόρη του Κυψέλου του βασιλιά της Αρκαδίας.  

## Γεωγραφία
Η **Μερόπη** ανήκει στον Καλλικράτειο δήμο Οιχαλίας. Βρίσκεται σε ορεινή περιοχή του Ταϋγέτου, σε υψόμετρο 80 μέτρα. Απέχει 1,5 χλμ. νότια της Οιχαλίας, 3,5 χλμ. ΒΑ. του Μελιγαλά, 21 χλμ. από την Μεγαλόπολη και 26 χλμ. βόρεια της Καλαμάτας.

## Ιστορία
Δεν είναι γνωστό πότε ακριβώς πρωτοκατοικείται η θέση, καθώς οι ανασκαφικές έρευνες στην περιοχή είναι περιορισμένες. Σε μικρή απόσταση από το χωριό (3 χλμ.), βρίσκεται το βυζαντινό κάστρο Γαρδικίου (λατινική ονομασία: *Gardisco* ή *Bardisco*).  
## Παραπομπές


## Εξωτερικοί σύνδεσμοι
* Επίσημη ιστοσελίδα του χωριού

Κατηγορία:Χωριά της περιφερειακής ενότητας Μεσσηνίας
Κατηγορία:Δήμος Οιχαλίας
Μονόλοφο Θεσσαλονίκης

Ο **Μονόλοφος** είναι ημιορεινό χωριό του Νομού Θεσσαλονίκης με πληθυσμό 307 κατοίκους, σύμφωνα με την απογραφή του 2011. Είναι κτισμένο σε μεσοσταθμικό υψόμετρο 1364 μέτρα πάνω από την επιφάνεια της θάλασσας, σε οδική απόσταση 29 χιλιομέτρων από το κέντρο της πόλης της Θεσσαλονίκης και 4 χλμ. ανατολικά από τον ποταμό Γαλλικό, στους πρόποδες του βουνού Σιβρί. Οι γεωγραφικές συντεταγμένες του Μονόλοφου είναι πλάτος 40°48΄ Βόρειο και μήκος 22°54,5΄ Ανατολικό. Κοντινότεροι οικισμοί είναι ο Παντελεήμωνας, το Πετρωτό και το Μεσαίο.

Διοικητικά ο Μονόλοφος υπάγεται σήμερα στην τοπική κοινότητα Μεσαίου της Δημοτικής Ενότητας Καλλιθέας του Δήμου Ωραιοκάστρου, στην Περιφερειακή Ενότητα Θεσσαλονίκης της Περιφέρειας Κεντρικής Μακεδονίας. Παλαιότερα, εντελώς αντίστοιχα, ήταν χωριό της κοινότητας Μεσαίου, της Επαρχίας και Νομού Θεσσαλονίκης (και από το 2001 ως το 2011 του Δήμου Καλλιθέας).

Η εξέλιξη του πληθυσμού του Μονολόφου στις επίσημες απογραφές φαίνεται στον παρακάτω πίνακα.

Ο ενοριακός ναός του χωριού τιμάται στο όνομα των Αγίων Γεωργίου και Νεκταρίου. Ο πληθυσμός είναι ποντιακής καταγωγής, από το Τσεβλισίκ (κοντά στο Σοχούμι) και από την επαρχία Κοτυώρων και Θρακιώτικης καταγωγής, από το Ιντζέκιοϊ της Ανατολικής Θράκης. Πριν από τους Βαλκανικούς Πολέμους το Μονόλοφο ονομαζόταν **Νταουντλή** (Δαουτλή) και σε αυτό ζούσαν περίπου 250 κάτοικοι, όλοι Μουσουλμάνοι, που υποχρεώθηκαν να μεταναστεύσουν μέχρι το 1924 στην Τουρκία.

Στο χωριό έχει την έδρα της η ποδοσφαιρική ομάδα «Διγενής Μονολόφου», που ιδρύθηκε το 1957.

## Παραπομπές


## Πηγές
* Το ομώνυμο λήμμα στη *Νέα Ελληνική Εγκυκλοπαίδεια* «Χάρη Πάτση», τόμος 17, σελ. 831
* *Ελλάς: οδικοί-τουριστικοί χάρτες*, έκδ. Ν. & Ι. Φώτης, 33η έκδοση, Αθήνα 2005/6

## Εξωτερικοί σύνδεσμοι
* Ενορία Μονολόφου

Κατηγορία:Χωριά της περιφερειακής ενότητας Θεσσαλονίκης
Κατηγορία:Δήμος Ωραιοκάστρου
Δημήτριος Κωνσταντίνοβιτς της Ρωσίας

Ο **Δημήτριος Κωνσταντίνοβιτς** (ρωσικά: *Димитрий Константинович*, 13 Ιουνίου 1860 - 28 Ιανουαρίου 1919) από τον Οίκο του Χόλσταϊν-Γκόττορπ-Ρομανώφ ήταν μέγας δούκας της Ρωσίας και στρατιωτικός.

## Βιογραφία
Γεννήθηκε στη Στρέλνα τη Αγίας Πετρούπολης και ήταν το πέμπτο παιδί και ο τρίτος γιος του Κωνσταντίνου Νικολάγιεβιτς της Ρωσίας και της Αλεξάνδρας Ιωσήφοβνας, κόρης του Ιωσήφ της Σαξονίας-Αλτεμβούργου.

Ακολούθησε στρατιωτική σταδιοδρομία. 

Αιχμαλωτίστηκε και εκτελέστηκε από τους Μπολσεβίκους το 1919 σε ηλικία 59 ετών στο Πέτρογκραντ (πρώην *Αγία Πετρούπολη*) με τους εξαδέλφους του, Νικόλαο Μιχαήλοβιτς, Γεώργιο Μιχαήλοβιτς και Παύλο Αλεξάνδροβιτς. 

## Πρόγονοι


## Παραπομπές


## Βιβλιογραφία

* *Alexander, Grand Duke of Russia, Once a Grand Duke*, Cassell, London, 1932.
* Chavchavadze, David, *The Grand Dukes*, Atlantic, 1989, ISBN 0-938311-11-5

* Cockfield, Jamie H. *White Crow: The Life and Times of the Grand Duke Nicholas Mikhailovich Romanov, 1859-1919*. Praeger, 2002, ISBN 0-275-97778-1

* King, Greg & Wilson, Penny, *Gilded Prism*, Eurohistory, 2006, ISBN 0-9771961-4-3

* Van der Kiste, John, *The Romanovs 1818–1959*, Sutton Publishing, 1999, ISBN 0-7509-2275-3.

* Zeepvat, Charlotte, *Romanov Autumn*, Sutton Publishing, 2000, ISBN 0-7509-2739-9

## Εξωτερικοί σύνδεσμοι
* 

Κατηγορία:Μεγάλοι Δούκες της Ρωσίας
Κατηγορία:Οίκος του Σλέσβιχ-Χόλσταϊν-Γκόττορπ
Ιβάν Κωνσταντίνοβιτς της Ρωσίας

Ο **Ιωάννης** **Κωνσταντίνοβιτς** (ρωσικά: *Иоанн Константинович*, 5 Ιουλίου 1886 - 18 Ιουλίου 1918) από τον Οίκο του Σλέσβιχ-Χόλσταϊν-Γκόττορπ ήταν πρίγκιπας της Ρωσίας.

## Βιογραφία
Ήταν ο πρωτότοκος γιος του Κωνσταντίνου Κωνσταντίνοβιτς της Ρωσίας και της Ελισάβετ Μαυρικίεβνας, κόρης του Μαυρικίου της Σαξονίας-Άλτενμπουργκ.

Εκτελέστηκε το 1918 μαζί με τους αδελφούς του Κωνσταντίνο και Ιγκόρ, τον 2ο εξάδελφό του Βλαδίμηρο Πάβλοβιτς, το θείο του Σέργιο Μιχαήλοβιτς και την Ελισάβετ Φεοντόροβνα.

## Οικογένεια
Νυμφεύτηκε το 1911 την Ελένη Καρατζόρτζεβιτς, κόρη του Πέτρου Α΄  της Σερβίας, και είχε τέκνα:
* Βσέβολοντ (1914 - 1973), Πρίγκιπας της Ρωσίας.
* Εκατερίνα (1915 - 2007), παντρεύτηκε το μαρκήσιο Ρουτζέρο Φαράτσε ντι Βιλλαφορέστα.

## Παραπομπές


Κατηγορία:Ρώσοι ευγενείς
Βυασεσλάβ Κωνσταντίνοβιτς της Ρωσίας

Ο **Βιατσεσλάβ**, ρωσικά Вячеслав Константинович, αγγλ. Βενσεσλάβ (13 Ιουλίου 1862 - 27 Φεβρουαρίου 1879) από τον Οίκο του Σλέσβιχ-Χόλσταϊν-Γκόττορπ ήταν μέγας δούκας της Ρωσίας.

## Βιογραφία
Ήταν ο τέταρτος γιος του Κωνσταντίνου Νικολάγιεβιτς μεγάλου δούκα της Ρωσίας και της Αλεξάνδρας των Βέττιν, κόρης του Ιωσήφ δούκα της Σαξονίας-Αλτεμβούργου.

Στην οικογένεια τον φώναζαν *Σλάβα*· ήταν ο μικρότερος και ο πιο χαϊδεμένος. Είχε υψηλό ανάστημα και του άρεσε να αστειεύεται. Στα 16 έτη του παραπονέθηκε για ημικρανίες και η ασθένεια εξελίχθηκε γρήγορα: έγινε κλινήρης και η ορθόδοξη οικογένειά του τοποθέτησε μία εικόνα στο μαξιλάρι του, ευχόμενη να αναπνεύσει. 

Είχε εγκεφαλική φλεγμονή και απεβίωσε σε μία εβδομάδα. Η μητέρα του αργότερα ανέφερε ότι στη Γκαλερί Τέχνης του Παυλόβσκ είχε δει το φάντασμα μίας λευκής κυρίας και θεώρησε την εμφάνιση ως προαγγελία θανάτου· μία ημέρα μετά ασθένησε ο Βιατσεσλάβ. Ο μεγαλύτερος αδελφός του θυμήθηκε ότι ο Βιατσεσλάβ αρεσκόταν στο να ζωγραφίζει κηδείες με μεγάλη λεπτομέρεια. Η οικογένεια τού Βιατσεσλάβ αφιέρωσε ένα γλυπτό στη μνήμη του, στο Παυλόβσκ.

## Πρόγονοι


## Αναφορές στις Πηγές


## Πηγές
* Pchelov, E.V. (2003). The Romanovs: history of the dynasty. Archive. Moscow, OLMA-PRESS. ISBN 5-224-01678-9
* Zeepvat, Charlotte (2004). The Camera and the Tsars. Sutton Publishing. ISBN 0-7509-3049-7

Κατηγορία:Μεγάλοι Δούκες της Ρωσίας
Κατηγορία:Οίκος του Σλέσβιχ-Χόλσταϊν-Γκόττορπ
Γαβριήλ Κωνσταντίνοβιτς της Ρωσίας

Ο **Γαβριήλ Κωνσταντίνοβιτς**, ρωσικά Гавриил Константинович (15 Ιουλίου 1887 - 28 Φεβρουαρίου 1955) από τον Οίκο του Σλέσβιχ-Χόλσταϊν-Γκόττορπ ήταν πρίγκιπας της Ρωσίας.

## Βιογραφία
Ήταν ο δευτερότοκος γιος του Κωνσταντίνου Κωσταντίνοβιτς μεγάλου δούκα της Ρωσίας και της Ελισάβετ των Βέττιν, κόρης του Μαυρικίου πρίγκιπα της Σαξονίας-Άλτενμπουργκ.

Απεβίωσε το 1955 στο Παρίσι σε ηλικία 68 ετών.

## Οικογένεια
Νυμφεύτηκε μοργανατικά την Αντωνίνα Ραφαήλοβνα Νεστερόβσκαγια, που απεβίωσε to 1950.

Ο Γαβριήλ έκανε το επόμενο έτος δεύτερο γάμο με την Ειρίνα Ιβάνοβνα Κουράκινα. Δεν απέκτησε απογόνους από τους γάμους του.

## Παραπομπές


## Βιβλιογραφία
* Cockfield, Jamie H. White Crow, Praeger, 2002, ISBN 0-275-97778-1
* Gabriel Constantinovich, Grand Duke. Memories in the Marble Palace. Gilbert's Books, 2009. ISBN 978-0-9737839-9-5
* King, Greg, and Penny Wilson. Gilded Prism. Eurohistory, 2006. ISBN 0-9771961-4-3
* Vassiliev, Alexandre. Beauty in Exile. Harry N. Abrams, 2001, ISBN 0-8109-5701-9
* Zeepvat, Charlotte. The Camera and the Tsars. Sutton Publishing, 2004, ISBN 0-7509-3049-7.
* Zeepvat, Charlotte. Romanov Autumn. Sutton Publishing, 2000, ISBN 0-7509-2739-9

Κατηγορία:Ρώσοι ευγενείς
Άνω Βασιλική Αιτωλοακαρνανίας

Η **Άνω Βασιλική** είναι πεδινό χωριό της Ναυπακτίας στην περιφερειακή ενότητα Αιτωλοακαρνανίας σε υψόμετρο 140 μέτρα. Έχει πληθυσμό 98 κατοίκους σύμφωνα με την απογραφή του 2011 και αποτελεί την Τοπική Κοινότητα Άνω Βασιλικής που ανήκει στη Δημοτική Ενότητα Χαλκείας του Δήμου Ναυπακτίας. Η κοινότητα είναι χαρακτηρισμένη ως αγροτικός ημιορεινός οικισμός, με έκταση 7,741 χμ² (2011).
## Πληθυσμός

## Γεωγραφία - Ιστορία
Η Άνω Βασιλική είναι κτισμένη στους βορειοανατολικούς πρόποδες του όρους Βαράσοβα. Βρίσκεται κοντά στην Ιόνιο Οδό, ανάμεσα στη διαδρομή Αντίρριο - Μεσολόγγι, από το απέχει 19 χλμ. και σε απόσταση 26 χλμ. δυτικά της Ναυπάκτου. Οι πρώτοι κάτοικοι του χωριού προήλθαν από το παλιό βυζαντινό χωριό Παλιοχώρι. Όταν αυτό άρχισε να εγκαταλείπεται άλλοι μετοίκησαν προς την παραλία (Κάτω Βασιλική) και άλλοι προς τα μεσόγεια (Άνω Βασιλική) κοντά στο δρόμο Ναύπακτος – Μεσολόγγι.

## Αξιοθέατα
Αξιοθέατα της Άνω Βασιλικής είναι το ξωκλήσι της Αγίας Τριάδας στη θέση "Παλιοχώρι" όπου βρίσκονται ερείπια του βυζαντινού χωριού Μαυρομάτι για το οποίο αναφέρεται ότι τα τελευταία χρόνια της τουρκοκρατίας κατοικούσαν 15 οικογένειες, ενώ το 1844 είχε 142 κατοίκους. Στο χωριό υπήρχε μοναστήρι του Αγίου Δημητρίου που καταστράφηκε από τους Τούρκους. Άλλα αξιοθέατα είναι η πηγή Μουτσάρα, το σπήλαιο των Αγίων Πατέρων, η Παναγούλα και η ίδια η Βαράσοβα. Από την Άνω Βασιλική ξεκινούν ορειβατικές - πεζοπορικές διαδρομές προς το βουνό και τον Γαλατά.

## Παραπομπές


## Πηγές
*Εγκυκλοπαίδεια Πάπυρος Λαρούς Μπριτάνικα, 1996, 2006 (ΠΛΜ)
*Εγκυκλοπαίδεια Πάπυρος Λαρούς, 1963 (ΠΛ)

Κατηγορία:Χωριά της περιφερειακής ενότητας Αιτωλοακαρνανίας
Κατηγορία:Δήμος Ναυπακτίας
Κωνσταντίνος Κωνσταντίνοβιτς της Ρωσίας (1891-1918)

Ο **Κωνσταντίνος Κωνσταντίνοβιτς** (ρωσικά: *Константин Константинович*, 1 Ιανουαρίου 1891 - 18 Ιουλίου 1918) από τον Οίκο του Σλέσβιχ-Χόλσταϊν-Γκόττορπ ήταν πρίγκιπας της Ρωσίας.

## Βιογραφία
Ήταν ο τρίτος γιος του Κωνσταντίνου Κωνσταντίνοβιτς της Ρωσίας και της Ελισάβετ Μαυρικίεβνας, κόρης του Μαυρικίου της Σαξονίας-Άλτενμπουργκ.

Εκτελέστηκε το 1918 μαζί με τους αδελφούς του Ιωάννη και Ιγκόρ, τον 2ο εξάδελφό του Βλαδίμηρο Παύλοβιτς, το θείο του Σέργιο Μιχαήλοβιτς και την Ελισάβετ Φεοντόροβνα. Ήταν 27 ετών και άγαμος.

## Εξωτερικοί Σύνδεσμοι
* Childhood photo: B. Nanpe. "Prince Konstantin Konstantinovich c. 1895". *Royal Collection*. 2938340.

Κατηγορία:Ρώσοι ευγενείς
Ιγκόρ Κωνσταντίνοβιτς της Ρωσίας

Ο **Ιγκόρ Κωνσταντίνοβιτς** (ρωσικά: *Игорь Константинович*, 10 Ιουνίου 1894 - 18 Ιουλίου 1918) από τον Οίκο του Χόλσταϊν-Γκόττορπ-Ρομανώφ ήταν πρίγκιπας της Ρωσίας.

## Βιογραφία
Ήταν το έκτο παιδί και ο πέμπτος γιος του Κωνσταντίνου Κωνσταντίνοβιτς της Ρωσίας και της Ελισάβετ των Βέττιν, κόρης του Μαυρικίου της Σαξονίας-Άλτενμπουργκ. 

Σπούδασε σε στρατιωτική σχολή στην Αγία Πετρούπολη και κατά τον Α΄ Παγκόσμιο Πόλεμο υπηρέτησε στο Αυτοκρατορικό Σώμα των Ουσσάρων. Είχε εύθραυστη υγεία και έπασχε από πλευρίτιδα, παρόλα αυτά επέστρεψε στα χαρακώματα το 1915. 

Τον Απρίλιο του 1918 εξορίστηκε στα Ουράλια από τους Μπολσεβίκους και τον Ιούλιο του ίδιο έτους εκτελέστηκε σε ένα ορυχείο κοντά στο Αλαπάγεφσκ, στα Ουράλια, μαζί με δύο αδελφούς του, Ιωάννη και Κωνσταντίνο, τους εξαδέλφους του Σέργιο Μιχαήλοβιτς και Βλαδίμηρο Παύλοβιτς, τη θεία του, Ελισάβετ Φεοντόροβνα, το Φιόντορ Σεμυόνοβοτς Ρεμέζ (γραμματέα του συζύγου της) και τη Βαρβάρα Γιακόβλεβα (μοναχή της μονής της). Όλοι τους αργότερα ανακηρύχθηκαν μάρτυρες.

Τάφηκε στο κοιμητήριο του Ρωσικού Ορθόδοξου Ναού του Πεκίνου, το οποίο καταστράφηκε το 1986 για να φτιαχτεί πάρκινγκ αυτοκινήτων.

## Παραπομπές


## Πηγές
* The Last Official Court Calendar of the Russian Imperial House - 1917". *www.angelfire.com*. Retrieved 11 September 2012.

## Εξωτερικοί σύνδεσμοι
* 

Κατηγορία:Ρώσοι ευγενείς
Γαλατάς Αιτωλοακαρνανίας

Ο **Γαλατάς** είναι πεδινό χωριό της Ναυπακτίας στη περιφερειακή ενότητα Αιτωλοακαρνανίας σε υψόμετρο 15 μέτρα. Έχει πληθυσμό 976 κατοίκους σύμφωνα με την απογραφή του 2011. Σύμφωνα με το πρόγραμμα Καλλικράτης, μαζί με το Κρυονέρι συναποτελούν την Κοινότητα Γαλατά που ανήκει στη Δημοτική Ενότητα Χαλκείας του Δήμου Ναυπακτίας. Ο Γαλατάς είναι κτισμένος στους δυτικούς πρόποδες του όρους Βαράσοβα και ανατολικά του Εύηνου ποταμού. Βρίσκεται στα δυτικά όρια του Δήμου Ναυπακτίας, συνορεύει με το Δήμο Ιεράς Πόλης Μεσολογγίου και είναι ανάμεσα στα χωριά Ευηνοχώρι, Περιθώρι και τον οικισμό Κρυονέρι. Απέχει 16 χλμ. ανατολικά από το Μεσολόγγι και 38 χλμ. δυτικά της Ναυπάκτου.

## Απογραφές πληθυσμού

## Εξωτερικοί σύνδεσμοι
* Ιστορία του Γαλατά από το http://www.galatas.gr 
* Διοικητικές μεταβολές Γαλατά από https://www.eetaa.gr

## Παραπομπές


Κατηγορία:Χωριά της περιφερειακής ενότητας Αιτωλοακαρνανίας
Κατηγορία:Δήμος Ναυπακτίας
Ολέγκ Κωνσταντίνοβιτς της Ρωσίας

Ο **Ολέγκ Κωνσταντίνοβιτς**, ρωσικά Олег Константинович (27 Νοεμβρίου 1892 - 12 Οκτωβρίου 1914) από τον Οίκο του Σλέσβιχ-Χόλσταϊν-Γκόττορπ ήταν πρίγκιπας της Ρωσίας.

Ήταν ο τέταρτος γιος του Κωνσταντίνου Κωνσταντίνοβιτς μεγάλου δούκα της Ρωσίας και της Ελισάβετ των Βέττιν, κόρης του Μαυρικίου πρίγκιπα της Σαξονίας-Άλτενμπουργκ. 

Μαζί με τέσσερα από τα αδέλφια του υπηρέτησε στη Φρουρά κατά τη διάρκεια του Πρώτου Παγκοσμίου Πολέμου. Καθώς πολεμούσε εναντίον των Γερμανών, πληγώθηκε βαριά και το έκτακτο χειρουργείο δεν μπόρεσε να τον σώσει. Απεβίωσε στο Βίλνιους της Λιθουανίας σε ηλικία 22 ετών, άγαμος.

## Παραπομπές


## Πηγές
* Zeepvat, Charlotte, The Camera and the Tsars: A Romanov Family Album, Sutton Publishing, 2004, p. 66

Κατηγορία:Ρώσοι ευγενείς
Γεώργιος Κωνσταντίνοβιτς της Ρωσίας

Ο **Γεώργιος Κωνσταντίνοβιτς** ρωσικά Георгий Константинович (6 Μαΐου 1903 - 7 Νοεμβρίου 1938) από τον Οίκο του Σλέσβιχ-Χόλσταϊν-Γκόττορπ ήταν πρίγκιπας της Ρωσίας.

## Βιογραφία
Ήταν ο έκτος γιος του Κωνσταντίνου Κωνσταντίνοβιτς μεγάλου δούκα της Ρωσίας και της Ελισάβετ των Βέττιν, κόρης του Μαυρικίου πρίγκιπα της Σαξονίας-Άλτενμπουργκ.

Απεβίωσε το 1938 στη Νέα Υόρκη σε ηλικία 35 ετών και τάφηκε στο Ρωσικό Ορθόδοξο κοιμητήριο του Νόβο Ντίβεβο της Νέας Υόρκης, δίπλα στην αδελφή του Βέρα Κωνσταντίνοβνα.

## Παραπομπές


## Πηγές
* Zeepvat, Charlotte, The Camera and the Tsars, Sutton Publishing, 2004, p. 213

Κατηγορία:Ρώσοι ευγενείς
Φ.Λ.Ο.Μ.Π.Α.: Φίλη Λόγω Όγκου Μάζας Περιφέρειας και Ασχήμιας

**The DUFF** είναι ο τίτλος μιας αμερικανικής νεανικής ταινίας, η οποία είναι βασισμένη στο ομώνυμο μυθιστόρημα του Κόντι Κέπλινγκερ. Η ταινία γράφτηκε από τον Τζος Α. Κέγκαν και σκηνοθετήθηκε από τον Άρι Σάντελ. Πρωταγωνιστές είναι οι Μέι Ουίτμαν, Ρόμπι Άμελ, Μπέλα Θορν, Νικ Έβερσμαν, Σκάιλερ Σάμουελς & Μπιάνκα Σάντος. Η ταινία κυκλοφόρησε στις 20 Φεβρουαρίου 2015 (ΗΠΑ) ενώ λίγο νωρίτερα, στις 12 Φεβρουαρίου, προβλήθηκε μόνο στο Λος Άντζελες.

## Πλοκή
Η Μπιάνκα Πάιπερ (Μέι Ουίτμαν) είναι μια μαθήτρια της τρίτης λυκείου που ζει στα προάστια της Ατλάντα. Αν και οι κολλητές της, Τζες (Σκάιλερ Σάμουελς) και Κέισι (Μπιάνκα Σάντος) είναι πολύ δημοφιλείς και στυλάτες σε αντίθεση με εκείνη, δεν φαίνεται να την ενοχλεί ιδιαίτερα στο πως βλέπει τον εαυτό της. Το μόνο που σκέφτεται είναι πως θα πλησιάσει τον Τόμπι (Νικ Έβερσμαν), ο οποίος της αρέσει. 

Όλη της η ψυχολογία και η θεωρία θα αλλάξουν όμως, τη βραδιά που η ψωνάρα του σχολείου, Μάντισον (Μπέλα Θορν) οργανώνει ένα πάρτυ και καλεί όλους τους μαθητές. Εκεί ο ωραίος του σχολείου, Γουές (Ρόμπι Άμελ), με τον οποίο ήταν φίλοι ως παιδιά, θα της πει ότι είναι η “Duff” (Designated Ugly Fat Friend) = (Καθορισμένη Άσχημη Παχύσαρκη Φίλη) της παρέας της και γι αυτό περνάει συνεχώς απαρατήρητη απ' όλους. Εκείνη στην αρχή αρνείται να το δεχτεί, έπειτα όμως συνδυάζει κάποια γεγονότα και βρίσκει λογική στα λεγόμενα του. Τότε αποφασίζει να αλλάξει τελείως...

## Διανομή

Κατηγορία:Ταινίες του 2015
Κατηγορία:Αγγλόφωνες ταινίες
Κατηγορία:Αμερικανικές ταινίες
Κατηγορία:Αμερικανικές ταινίες ενηλικίωσης
Κατηγορία:Αμερικανικές ανεξάρτητες ταινίες
Κατηγορία:Αμερικανικές εφηβικές κωμικές ταινίες
Κατηγορία:Σκηνοθετικό ντεμπούτο σε ταινίες
Κατηγορία:Ταινίες βασισμένες σε αμερικανικά μυθιστορήματα
Κατηγορία:Ταινίες γυρισμένες στην Ατλάντα
Κατηγορία:Ταινίες γυρισμένες στο Τέξας
Κατηγορία:Ταινίες παραγωγής Lions Gate Entertainment
Καραντούελ

thumb|left|Η κορυφή του όρους Καραντούελ
Το **Καραντούελ** (, ) είναι το ψηλότερο βουνό της Ιρλανδίας, με ύψος 1.038 μ. και ανήκει στην οροσειρά Μακγκιλικάντι Ρικς (Macgillycuddy's Reeks). 

Βόρεια του Καραντούελ βρίσκεται η δεύτερη ψηλότερη κορυφή του Μακγκιλικάντι Ρικς, το Beenkeragh, που έχει ύψος 1.010 μ. και δυτικά η τρίτη ψηλότερη κορυφή, το Caher, που έχει ύψος 1.001 μ. Ανατολικά, δυτικά και νότια του Καραντούελ βρίσκονται τρεις κοιλάδες: η κοιλάδα Hag's Glen (ή Coomcallee), η κοιλάδα Coomloughra και η κοιλάδα Curragh More.

Στην κορυφή του Καραντούελ τοποθετήθηκε το 1976 ένας σιδερένιος σταυρός, ο οποίος το 2014 κόπηκε από τη βάση του από βανδάλους αλλά λίγο μετά επανατοποθετήθηκε στη θέση του.

## Παραπομπές


## Εξωτερικοί σύνδεσμοι
* 

Καραντουελ
Πέραμα Αιτωλοακαρνανίας

Το **Πέραμα** είναι παραθαλάσσιος οικισμός στον Δήμο Ναυπακτίας και την Περιφερειακή Ενότητα Αιτωλοακαρνανίας.

## Γενικά στοιχεία
Το Πέραμα βρίσκεται στα βόρεια παράλια του Πατραϊκού κόλπου και είναι κτισμένο στον μικρό κάμπο  ανατολικά του όρους Βαράσοβα και δυτικά της Κλόκοβας, νοτιοδυτικά του χαμηλού λόφου Μαυροβούνι σε υψόμετρο 25 μέτρα. Βρίσκεται κοντά στα χωριά Κάτω Βασιλική (ΝΔ.), Κάτω Καλαβρούζα (ΒΑ.) και Γαβρολίμνη (ΒΔ.). Απέχει 25 χλμ. ανατολικά από το Μεσολόγγι και 24 χλμ. δυτικά της Ναυπάκτου. Έχει πληθυσμό 157 κατοίκους σύμφωνα με την απογραφή του 2011. Σύμφωνα με το πρόγραμμα Καλλικράτης και την τροποποίησή του Κλεισθένης Ι, μαζί με την Κάτω Βασιλική συναποτελούν την Κοινότητα Βασιλικής που ανήκει στη Δημοτική Ενότητα Χαλκείας του Δήμου Ναυπακτίας. Το Πέραμα  Ως ξεχωριστός οικισμός αναφέρεται επίσημα για πρώτη φορά το 1981 να απογράφεται  στην τότε κοινότητα Βασιλικής. Αποκαλείται και Κωσταίικα.

### Απογραφές πληθυσμού

## Παραπομπές


Κατηγορία:Χωριά της περιφερειακής ενότητας Αιτωλοακαρνανίας
Κατηγορία:Δήμος Ναυπακτίας
Μπαντάρ-ε Μαχσάχρ

Η **Μπαντάρ-ε Μασάχρ** (περσικά: بندرماهشهر, επίσης γράφεται ως **Μπαντάρ-ε Μαχσάχρ**, **Μπαντάρ-ε Μασούχρ,** **Μπαντάρ Μαχ Σαρ**, **Μπαντάρ-μασούρ**, **Μπαντάρ-Μανσούρ**, **Μπαντάρ Μασούρ**, **Μπαντάρ Μάσουρ, **γνωστή και ως **Μπαρ Αντάζ**, **Μασάχρ**, **Μαχ Σαχρ**, και **Μασούρ**) είναι πόλη και πρωτεύουσα της Σαχρεστάν (διοικητική υποδιαίρεση του Ιράν) Μασάχρ στην Επαρχία Χουζιστάν στο Ιράν. Στην απογραφή του 2017, η πόλη είχε πληθυσμό 297.531 κατοίκων.

Η Μπαντάρ-ε Μασάχρ είναι μια αρχαία πόλη και λιμάνι της επαρχίας Χουζιστάν στο νοτιοδυτικό Ιράν. Αρχικά ήταν γνωστή ως Ρεϋσάχρ και μετά ως Ματσουλέχ, και τελικά έγινε γνωστή ως Μπαντάρ-ε Μασούρ. Το 1965 μετονομάστηκε σε Μπαντάρ-ε Μαχ Σαχρ.

Η λέξη Μαχ-σάχρ είναι περσική και σημαίνει "πόλη του φεγγαριού".
Το λιμάνι της πόλης είναι ένα από τα πιο σημαντικά στο Ιράν, καθώς εξαγάγει φυσικό αέριο και διυλισμένα προϊόντα από το Αμπαντάν. 

Η Μαχσάχρ έχει δύο πανεπιστήμια, το Ισλαμικό Πανεπιστήμιο Αζάντ της Μαχσάχρ και το Πανεπιστήμιο Τεχνολογίας Αμιρκαμπίρ στην πανεπιστημιούπολη της Μαχσάχρ. Και τα δύο πανεπιστήμια επικεντρώνονται σε προγράμματα μηχανικής, ειδικά στο πετρέλαιο και στη πετροχημική εφαρμοσμένη μηχανική. Οι περισσότεροι κάτοικοι μιλούν τα περσικά. Οι ντόπιοι κάτοικοι κατάγονται ως επί το πλείστον από οικογένειες των Καναβάτι και Μπαντάρι. Υπάρχει επίσης μια τοπική Αραβική μειονότητα των οποίων οι ρίζες ανάγονται στο Καμπάν του Ιράκ.

## Κλίμα
Στις 31 Ιουλίου 2015, η Μπαντάρ-ε Μαχσάχρ είχε θερμοκρασία αέρα 46 °C και σημείο δρόσου 32 °C. Μαζί, η πόλη είχε δείκτη θερμότητας 74 °C και είναι ο δεύτερος μεγαλύτερος δείκτης θερμότητας που έχει καταγραφεί ποτέ οπουδήποτε στον κόσμο.

## Δείτε επίσης
* Petzone (Ειδική οικονομική ζώνη στην Μαχσάχρ)

## Παραπομπές


## Εξωτερικοί σύνδεσμοι
* 

Κατηγορία:Πόλεις του Ιράν
Κύπελλο Ουαλίας (ποδόσφαιρο ανδρών)

Το **Κύπελλο Ουαλίας** είναι μια ετήσια, ουαλική ποδοσφαιρική διοργάνωση νοκ-άουτ. Διοργανώνεται από την Ποδοσφαιρική Ομοσπονδία Ουαλίας. Διοργανώθηκε για πρώτη φορά το 1877 και είναι η τρίτη παλαιότερη διοργάνωση ποδοσφαίρου στον κόσμο.

Η νικήτρια ομάδα προκρίνεται στο Γιουρόπα Κονφερενς Λιγκ της επόμενης περιόδου.

## Κατακτήσεις ανά ομάδα

## Παραπομπές

## Εξωτερικοί σύνδεσμοι
* Welsh Football Data Archive Welsh Cup pages

Κατηγορία:Ποδοσφαιρικές διοργανώσεις Ουαλίας
Τόρρε (κορυφή)

Η κορυφή **Τόρρε** (στα πορτογαλικά: *Torre*) είναι το ψηλότερο σημείο της ηπειρωτικής Πορτογαλίας και το δεύτερο ψηλότερο σημείο σε ολόκληρη την Πορτογαλία, μετά το ηφαίστειο Πίκο (Montanha do Pico) στις Αζόρες. Ανήκει στην οροσειρά *Serra da Estrela* και έχει ύψος 1.993 μ.

Στην κορυφή Τόρρε, κοντά στην οποία  περνάει η επαρχιακή οδός 339 (Regional Road 339 -R 339) που ενώνει τις πόλεις Seia και Covilhã, υπάρχει χιονοδρομικό κέντρο.

Τορρε
Μπρόουτον (Ουαλία)

Το **Μπρόουτον** (ουαλικά: *Broughton*) είναι χωριό της περιοχής Φλάιντσάιρ στην Ουαλία. Στην πόλη εδρεύει η Αίρμπας ΓΚ Μπρόουτον η οποία αγωνίζεται στην Πρέμιερ Λιγκ Ουαλίας.

Είναι αδελφοποιημένη με την Auzeville-Tolosane, μια γαλλική κοινότητα στην Τουλούζη, Γαλλία.

## Παραπομπές


## Εξωτερικοί σύνδεσμοι
* 

Κατηγορία:Γεωγραφία της Ουαλίας
Κύριλλος Ρομανόφσκυ-Ισκαντέρ

Ο **Κύριλλος Αλεξάνδροβιτς**, ρωσικά Кирилл Александрович (5 Δεκεμβρίου 1914 - 1992) από τον Οίκο του Σλέσβιχ-Χόλσταϊν-Γκόττορπ ήταν πρίγκιπας της Ρωσίας.

## Βιογραφία
Ήταν ο μόνος γιος του Αλεξάνδρου Νικολάγιεβιτς, γιου του Νικολάου Κωνστνατίνοβιτς μεγάλου δούκα της Ρωσίας και της Όλγας Ιωσήφοβνας Ρογκόβσκα(για). Ο Νικόλαος είχε κλέψει μερικά διαμάντια από τη μητέρα του και είχε πέσει στη δυσμένεια του πάππου του Νικολάου Α΄. Εξορίστηκε στην Τασκένδη της Κεντρικής Ασίας. Εκεί ο Νικόλαος έκτισε ένα ανάκτορο και ζούσε με πολυτέλεια. Νυμφεύτηκε μοργανατικά και ο γιος του Αλέξανδρος έλαβε τον τίτλο του *πρίγκιπα του Ισκαντέρ* από τον μεγάλο θείο του Αλέξανδρο Γ΄ αυτοκράτορα της Ρωσίας. Το *Ισκαντέρ* είναι η αραβική απόδοση του *Αλέξανδρος*. 

Ο Κύριλλος γεννήθηκε στη Τασκένδη και είχε μία μικρότερη αδελφή, τη Ναταλία. Ο κλάδος του ονομαζόταν και Ρομάνοφ, από τον όνομα της προηγούμενης δυναστείας, της οποίας ήταν απόγονος· ο Κύριλλος εκαλείτο Ρομανόφσκυ. Οι γονείς του, των οποίων ο γάμος έγινε το 1912, διαζεύχθηκαν το 1924 και τα δύο παιδιά ακολούθησαν τη μητέρα τους στη Μόσχα. Εκεί η Όλγα έκανε δεύτερο γάμο με τον Νικόλαο Αντρόσοβ. Ο πατριός τους τα υιοθέτησε, έτσι έλαβαν το επώνυμο Νικολάγιεβ-ιτς (-να) Αντρόσοβ. Ο Αλέξανδρος επίσης έκανε δεύτερο γάμο με τη Ναταλία Χανύκοβα το 1930 στο Παρίσι.  

Μετά την Επανάσταση στη Ρωσία, οι συγγενείς τους είχαν διαφύγει ή εκτελεστεί· τα δύο παιδιά ήταν οι μόνοι του Οίκου που έμειναν. Ως Αντρόσοβ έζησαν όλη τη ζωή τους στην ΕΣΣΔ. Δεύτερα εξαδέλφια τους ήταν ο Γεώργιος Β΄, ο Αλέξανδρος και ο Παύλος βασιλείς της Ελλάδας.
## Αναφορές σε Πηγές


## Πηγές
* Лунькова, Ольга (27 August 1996). Княжна на мотоцикле. Огонёк (Blog (журнал)) (in Russian).
* Нагибин, Ю. М. (1996). "Юрий Кувалдин: общая редакция, составление, послесловие, указатель имён". Книжный сад. pp. 624–625. ISBN 5-85676-043-3. "Дневник". Archived from the original on 2013-03-23.
* thePeerage.com
* "Some of the books, about the family, for the Russian higher education associations." (in Russian).
* C. Arnold McNaughton, The Book of Kings: A Royal Genealogy, in 3 volumes (London, U.K.: Garnstone Press, 1973) ISBN 0-8129-0280-7, ISBN 978-0-8129-0280-8

 
Κατηγορία:Ρώσοι ευγενείς
EURES

μικρογραφία|Σημαία Ευρωπαϊκής Ένωσης στο πρόγραμμα "EURES"
Η ιστοσελίδα **EURES** (**EUR**opean **E**mployment **S**ervices) είναι ένα δίκτυο που δημιουργήθηκε το 1993. Πρόκειται για μία διαδικτυακή Ευρωπαϊκή Πύλη Για Την Επαγγελματική Κινητικότητα. Σκοπός της είναι να διευκολύνει τους νεαρούς ενδιαφερόμενους πολίτες της Ευρωπαϊκής Ένωσης που σκοπεύουν να μεταναστεύσουν σε άλλη χώρα, παρέχοντας χρήσιμες συμβουλές για θέσεις εργασίας. Παράλληλα, διαθέτει ένα οργανωμένο δίκτυο συνεργασίας με δημόσιες και ιδιωτικές υπηρεσίες από 28 χώρες της Ε.Ε. με πρόσβαση σε πληροφορίες και υπηρεσίες για προσλήψεις από άτομα που αναζητούν εργασία.

## Βασικές λειτουργίες

Το πρόγραμμα επαγγελματικής κινητικότητας αφορά πολίτες της Ε.Ε. και επιπλέον τη Νορβηγία και την Ισλανδία, ηλικίας 18 έως 35 ετών. Με τη λειτουργία του επιτυγχάνει την εύρεση θέσης εργασίας σε πολίτες που επιθυμούν εργασιακή εμπειρία σε χώρα εκτός από τη χώρα διαμονής τους. Ταυτόχρονα, παρέχει τη δυνατότητα κυρίως στις μικρομεσαίες επιχειρήσεις να βρουν τους κατάλληλους εργαζομένους που αναζητούν για την επιχείρησή τους.

Το πρόγραμμα «Η πρώτη σου εργασία μέσω του EURES» λειτουργεί ως ενεργοποίηση της αγοράς εργασίας της Ε.Ε. υποστηρίζοντας τους πολίτες που αναζητούν εργασία τόσο ως πρώτη εμπειρία στην εργασιακή καριέρα όσο και ως άτομο με υψηλά προσόντα. Όλοι οι εργοδότες που συμμετέχουν στο πρόγραμμα ελέγχονται ως προς της αρχές του EURES.

### Αποστολή

Το EURES έχει ως στόχο την απασχόληση και την κοινωνική καινοτομία βάζοντας σε εφαρμογή το πρόγραμμα «Ευρώπη 2020». Προτεραιότητα του προγράμματος αποτελούν οι νέοι, οι πολίτες που ζουν σε απομακρυσμένες περιοχές και οι άνεργοι. 

Να προωθήσει το δικαίωμα των πολιτών να εργαστούν ελεύθερα σε όλη Ε.Ε. όπως προβλέπεται από τη Συνθήκη για την Ευρωπαϊκή Ένωση (ΣΛΕΕ, άρθρο 45)

Η εύκολη πρόσβαση στην αγορά εργασίας για τις δημόσιες υπηρεσίες απασχόλησης σε τοπικό, εθνικό και ευρωπαϊκό επίπεδο σε όλα τα άτομα που αναζητούν εργασία.

### Μέτρα στήριξης
Σε μερικές περιπτώσεις ένας υποψήφιος προς εργασία ενδέχεται έπειτα από αίτηση, να δικαιούται μία από τις παρακάτω οικονομικές βοήθειες:
* Επίδομα ταξιδιού για συνέντευξη
* Επίδομα μετεγκατάστασης
* Μάθημα γλώσσας
* Αναγνώριση προσόντων
* Συμπληρωματικό επίδομα ταξιδιού
* Επίδομα διαβίωσης (αφορά μόνο ασκούμενους ή μαθητευόμενους)

## Στατιστικά στοιχεία




## Παραπομπές


## Εξωτερικοί σύνδεσμοι
* Συχνές ερωτήσεις

*
*

Κατηγορία:Ευρωπαϊκή Ένωση
Κατηγορία:Προσέλκυση εργαζομένων
Βσέβολοντ Ιβάνοβιτς της Ρωσίας

Ο **Βσέβολοντ Ιβάνοβιτς**, ρωσικά Всеволод Иванович (20 Ιανουαρίου 1914 - 18 Ιουνίου 1973) από τον Οίκο του Σλέσβιχ-Χόλσταϊν-Γκόττορπ ήταν πρίγκιπας της Ρωσίας.

## Βιογραφία
Ήταν ο μόνος γιος του Ιβάν Κωνσταντίνοβιτς πρίγκιπα της Ρωσίας και της Ελένης των Καρατζόρτζεβιτς, κόρης του Πέτρου Α΄ της Σερβίας.

Στην Επανάσταση του 1918 στη Ρωσία ο πατέρας του και δύο θείοι του εκτελέστηκαν. Μαζί με τη μάμμη του διέφυγε στη Σουηδία, όπου συνάντησε τη μητέρα του. Έζησαν στο Παρίσι, στο Βελιγράδι και τελικά στη Βρετανία, όπου σπούδασε στο Ήτον και στην Οξφόρδη. Απεβίωσε το 1973 στο Λονδίνο σε ηλικία 59 ετών.

## Οικογένεια
Νυμφεύτηκε πρώτα το 1939 τη λαίδη Μέρυ Λάιγκον, κόρη του Γουίλιαμ Λαίγκον 7ου κόμη του Μπήτσαμ (Beauchamp), αλλά διαζεύχθηκαν το 1959.

Έκανε δεύτερο γάμο με την Αιμιλία ντε Γκοσζτόνυι και έπειτα τρίτο με τη Βάλλι Κνούστ. Δεν απέκτησε απογόνους από κανέναν γάμο του.

## Παραπομπές


## Βιβλιογραφία
* Hall, Coryne. Lady Mary and the 'Pauper Prince'. Royalty Digest Quarterly. N4 2009.
* King, Greg, and Penny Wilson. Gilded Prism. Eurohistory, 2006. ISBN 0-9771961-4-3
* Zeepvat, Charlotte, The Camera and the Tsars, Sutton Publishing, 2004, ISBN 0-7509-3049-7.

Κατηγορία:Ρώσοι ευγενείς
Λιγκ Καπ Ουαλίας

Το **Λιγκ Καπ Ουαλίας** είναι μια διοργάνωση κυπέλλου στην Ουαλία η οποία διοργανώνεται από την Πρέμιερ Λιγκ Ουαλίας. Ιδρύθηκε το 1992 και είναι η δεύτερη πιο σημαντική διοργάνωση κυπέλλου στην Ουαλία μετά το Κύπελλο Ουαλίας. Στη διοργάνωση συμμετέχουν μόνο οι ομάδες της Πρέμιερ Λιγκ Ουαλίας και μερικές πολύ επιλεγμένες ομάδες.

## Επίδοση ανά ομάδα

## Παραπομπές

## Εξωτερικοί σύνδεσμοι
*Επίσημη ιστοσελίδα
* Welsh-Premier.com Loosemores League Cup

Κατηγορία:Ποδοσφαιρικές διοργανώσεις Ουαλίας
Γιακούπιτσα (οροσειρά)

Η οροσειρά **Γιακούπιτσα** () ή αλλιώς **Μόκρα** βρίσκεται στο κέντρο της Βόρειας Μακεδονίας. Η ψηλότερη κορυφή της είναι η Σολούνσκα Γκλάβα (Солунска Глава) η οποία μεταφράζεται ως *Κεφαλή της Θεσσαλονίκης*, που έχει ύψος 2.540 μ. Άλλες κορυφές της είναι οι: Καραντζίτσα (2.,473 μ.), Πόποβο Μπρντο (2.380 μ.), Όσταρ Μπρεγκ (2.365 μ.), Ουμπάβα (2.353 μ.), Όσταρ Βρβ (2.275 μ.) και Νταουτίτσα (2.178 μ.). 

Στην οροσειρά Γιακούπιτσα σχηματίζονται πολυάριθμοι χείμαρροι και υπάρχουν δάση από οξιές, βελανιδιές και κωνοφόρα δέντρα. Διάφοροι οργανισμοί έχουν προτείνει να ανακηρυχθεί η περιοχή εθνικό πάρκο. 

## Παραπομπές


Κατηγορία:Οροσειρές της Βόρειας Μακεδονίας